stanford-oval/wikipedia huggingface dataset:
Johanneksenleipäpuut
Aiheesta muualla

Finto: Kassu – Kasvien suomenkieliset nimet: Ceratonia
Suomen Lajitietokeskus: Johanneksenleipäpuut – Ceratonia
UniProt: Taxonomy - Ceratonia (englanniksi)
Joseph Franz Weigl

Joseph Franz Weigl (19. toukokuuta 1740 Baijeri – 25. tammikuuta 1820 Wien) oli itävaltalainen sellisti.
Weigl sai vuonna 1761 Joseph Haydnin suosituksesta nimityksen sellistiksi Paul II Anton Esterházyn hoviin Eisenstadtiin. Vuonna 1769 hänestä tuli Wienin Theater am Kärntnertorin italialaisen oopperaorkesterin ensimmäinen sellisti. Vuonna 1792 Weigl pääsi hovikapellin jäseneksi. Hän teki usein esiintymisiä solistina ja sai vuonna 1818 kultaisen siviiliansiomitalin. Weigl oli vuodesta 1764 naimisissa hovilaulaja Anna Maria Josepha o.s. Scheffstoßin kanssa. Joseph Weigl ja Thaddäus Weigl olivat hänen poikiaan.
Jurunalaiset kielet

Jurunalaiset kielet muodostavat tupi-kieliin kuuluvan kieliryhmän, jonka kieliä puhutaan vain Brasiliassa. Kieliryhmään kuuluu kolme alaryhmää, kullekin kielelle oma. Yksi kielistä on jo sammunut, ja toinen jäljellä olevista on vaarassa sammua. Kieliryhmä on pienimpiä tupilaisten kielten kieliryhmistä.
| Kieli | Murteet | Alue(et) | Arvioitu puhujamäärä | ISO 639-3 |
| --- | --- | --- | --- | --- |
| jurúna (yurúna) |  | 2 kylää Mato Grosson pohjoisosassa (Brasilia) | noin 200 | [jur] |
| maritsauá | arupai | Xingún kansallispuistossa, Mato Grosso (Brasilia) | sammunut | [msp] |
| xipaya |  | Xingújoen alajuoksu, Pará (Brasilia) | 2 (2000). lähes sammunut | [xiy] |
John Cartwright

John Cartwrightin patsas Cartwright Gardensissa Lontoossa.
John Cartwright (17. syyskuuta 1740 – 23. syyskuuta 1824) oli englantilainen merimies, sotilas ja aktivisti. Hän kampanjoi yli 50 vuoden ajan yleisen ja yhtäläisen äänioikeuden puolesta, minkä vuoksi hänestä käytettiin joskus nimitystä Father of Reform (suom. uudistusten isä).
Elämä

John Cartwright syntyi Marnhamissa Nottinghamshiressä 17. syyskuuta 1740. Hän kävi koulua Newarkissa ja Heath Academyssä Yorkshiressä. 18-vuotiaana hän liittyi laivastoon ja oli vuoteen 1766 mennessä ylennyt luutnantiksi. Terveyssyyt pakottivat hänet jättämään aktiivisen palveluksen vuonna 1771. Yhdysvaltain vapaussodan alettua hänelle tarjottiin Cumberlandin herttuan yliluutnantin virkaa, mikä olisi lähes varmasti tietänyt nopeaa ylenemistä. Cartwright kieltäytyi, koska ei nähnyt sotaa ideologisesti oikeutettavana. Vuonna 1775 hänet nimitettiin majuriksi Nottinghamshiren nostoväessä.
Vuonna 1774 Cartwright julkaisi vihkosen American Independence, the Glory and Interest of Great Britain, jossa esitti, että Englannin ei tulisi pakottaa muita imperialistisen hallinnon alle. Kaksi vuotta myöhemmin Cartwright julkaisi vihkosen Take Your Choice, jossa hän vaati maahan vuosittaisia vaaleja, yleistä äänioikeutta miesväestölle, omaisuusvaatimuksien poistoa alahuoneen jäsenehdokkailta ja samanarvoisten vaalipiirien luomista. Hän vetosi siihen, että Englanti oli anglosaksien aikaan ollut kuvatun kaltainen, jolloin kyse ei olisi uudistuksesta, vaan vanhan järjestelmän palauttamisesta. Tämän vuoksi häntä on joskus pidetty tosiasiassa konservatiivina.
Cartwright perusti yhdessä muun muassa John Horne Tooken kanssa Society for Constitutional Information -järjestön. Sen jäseniksi tulivat myös muun muassa John Thelwall, Granville Sharp, Josiah Wedgwood ja Josiah Gales. Järjestö pyrki valistamaan kansaa sen puuttuvista vapauksista.
Cartwright pyrki epäonnistuneesti parlamenttiin useita kertoja 1700-luvun lopussa ja 1800-luvun alussa. Vuonna 1820 hänet tuomittiin kansankiihotuksesta ja hän sai sadan punnan sakot. Hän kuoli Lontoossa 23. syyskuuta 1824.
Perhe

Cartwright avioitui vuonna 1780, mutta hänellä ei ollut lapsia. Hänen nuorempi veljensä oli keksijä ja kirkonmies Edmund Cartwright.
Jurongsaari

Jurongsaari
Jurongsaaren rantamaisemaa
| --- | --- |
Sijainti:  Singapore
Vesialue:  Singaporensalmi
Merialue:  Tyyni valtameri
Pinta-ala:  30 km²
muokkaa - muokkaa wikitekstiä - muokkaa Wikidataa
Jurongsaari on Singaporen pääsaaren jälkeen suurin saari. Se on rakennettu täyttömaasta kymmenen pienemmän saaren ja luodon päälle. Sen pinta-ala on noin 3 000 hehtaaria.[lähde? ]
Saari valmistui vuonna 2009 lähes kymmenen vuoden kiivaan rakentamisen jälkeen. Alkuperäisten suunnitelmien mukaan sen piti olla valmis vasta 2030. Saarella toimii 95 kemian ja energia-alan yritystä, jotka ovat investoineet rajusti sen rakentamiseen.
Saarella toimii myös kemian alan tuotteisiin erikoistunut logistiikkakeskus, koulutuskeskus ja oma paloasema, joka on varustettu erityisesti kemikaalionnettomuuksien varalta.
Joseph Gabriel Fernandez

Joseph Gabriel Fernandez vuonna 1991.
Joseph Gabriel Fernandez (16. syyskuuta 1925 Maruthurkulangara, Quilon – 4. maaliskuuta 2023 Kollam) oli intialainen roomalaiskatolinen piispa. Hänet vihittiin papiksi Quilonin hiippakuntaan 19. maaliskuuta 1949 ja nimitettiin saman hiippakunnan piispaksi 30. tammikuuta 1978. Piispaksi vihkiminen seurasi 14. toukokuuta. Pääkonsekraattorina toimi Jerome M. Fernandez, jota avustivat Joseph Kelanthara ja Antony Padiyara.
Fernandez jäi eläkkeelle 16. lokakuuta 2001.
Juruá

| Juruá |
| --- | --- |

Laskupaikka:  Amazon  2°38′9″S, 65°45′22″W
Maat:   Peru    Brasilia
Pituus:  3 100  km

Juruá on joki Perun ja Brasilian alueilla. Sen pituus on hieman yli kolmetuhatta kilometriä. Se laskee Amazoniin.
Johanna Tuomola

Johanna Tuomola (s. 1961 Helsinki) on suomalainen kirjailija. Hän on kirjoittanut sekä lasten- ja nuortenkirjoja että dekkareita aikuisille.
Ennen uraansa kirjailijana Tuomola työskenteli hevosten parissa. 1990-luvulla hän kirjoitti Kariston kustantaman kahdeksanosaisen Kati-hevoskirjasarjan. 2000-luvulla Tuomola on kirjoittanut helppolukuista lasten dekkarisarjaa.
Tuomolan ensimmäinen aikuisille suunnattu jännitysromaani Tummissa vesissä ilmestyi vuonna 2009 Myllylahden kustantamana. Dekkareissa rikoksia selvittää lohjalainen poliisi Noora Nurkka.
Tuomola asuu Port Elizabethissa, Etelä-Afrikassa. Aikaisemmin hän asui Lohjan Vaanilassa.
Teokset > Lasten- ja nuortenkirjat > Kati-sarja

Tallinovet auki!.  Hämeenlinna:  Karisto, 1990.  ISBN 951-23-2883-6.
Talleilla tapahtuu.  Hämeenlinna:  Karisto, 1991.  ISBN 951-23-3048-2.
Ratsutallin Kati.  Hämeenlinna:  Karisto, 1992.  ISBN 951-23-3156-X.
Vauhdilla esteistä, Kati.  Hämeenlinna:  Karisto, 1993.  ISBN 951-23-3284-1.
Koeta kestää, Kati.  Hämeenlinna:  Karisto, 1994.  ISBN 951-23-3342-2.
Kevyttä laukkaa.  Hämeenlinna:  Karisto, 1994.  ISBN 951-23-3382-1.
Älä hellitä, Kati.  Hämeenlinna:  Karisto, 1995.  ISBN 951-23-3498-4.
Kaikkea sattuu, Kati.  Hämeenlinna:  Karisto, 1996.  ISBN 951-23-3558-1.
Teokset > Lasten- ja nuortenkirjat > Kivalen etsivät -lastendekkarisarja

Jäätelökioskin arvoitus.  (Kuvitus: Satu Kontinen)  Espoo:  Myllylahti, 2012.  ISBN 978-952-202-384-1.
Kadonneiden rahojen arvoitus.  (Kuvitus: Satu Kontinen)  Espoo:  Myllylahti, 2013.  ISBN 978-952-202-414-5.
Lemmikit pulassa.  (Kuvitus: Satu Kontinen)  Espoo:  Myllylahti, 2013.  ISBN 978-952-202-451-0.
Väsynyt leijona.  (Kuvitus: Satu Kontinen)  Espoo:  Myllylahti, 2014.  ISBN 978-952-202-546-3.
Vaarallinen vakoilu.  (Kuvitus: Satu Kontinen)  Espoo:  Myllylahti, 2015.  ISBN 978-952-202-662-0.
Teokset > Aikuisten rikosromaanit

Tummissa vesissä.  Suomussalmi:  Myllylahti, 2009.  ISBN 978-952-202-128-1.
Sieppaus.  Suomussalmi:  Myllylahti, 2010.  ISBN 978-952-202-187-8.
Petoksen anatomia.  Suomussalmi:  Myllylahti, 2011.  ISBN 978-952-202-304-9.
Minkä taakseen jättää.  Espoo:  Myllylahti, 2012.  ISBN 978-952-202-354-4.
Murhaaja vierelläsi.  Espoo:  Myllylahti, 2013.  ISBN 978-952-202-425-1.
Vielä kerran.  Espoo:  Myllylahti, 2015.  ISBN 978-952-202-608-8.
Valheiden vangit.  (Trilogian ensimmäinen osa)  Lohja:  Book4U, 2016.  ISBN 978-952-68518-0-8.
Kun eilinen oli toinen.  (Trilogian toinen osa)  Lohja:  Book4U, 2017.  ISBN 978-952-68518-3-9.
Aiheesta muualla

Tuomolan verkkosivut
Johanna Tuomola DekkariNetissä
Jurriën Timber

Jurriën Timber vuonna 2023.
Jurriën David Norman Timber (s. 17. kesäkuuta 2001 Utrecht) on alankomaalainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Arsenalia.
Timmber siirtyi Feyenoordin junioreista Ajaxiin vuonna 2014. Hän pelasi Ajaxin edustusjoukkueessa ensimmäisen Eredivisie-ottelunsa maaliskuussa 2020 Heerenveeniä vastaan. Kaudella 2020–2021 hän pelasi Eredivisiessa 20 ottelua, joista 16 ottelua avauskokoonpanossa, ja teki ensimmäisen liigamaalinsa toukokuussa 2021 kotiottelussa Emmeniä vastaan. Ajax voitti sekä liigamestaruuden että Alankomaiden cupin, ja cupissa Timber pelasi neljä ottelua, muun muassa täyden ajan puolivälierässä, välierässä ja loppuottelussa. Mestarien liigassa hän pääsi joulukuussa kentälle viime hetkiksi kotiottelussa Atalantaa vastaan. Eurooppa-liigassa hän pelasi viidessä ottelussa täyden peliajan. Kaudella 2021–2022 hän pelasi 30 Eredivisien ottelua, yhtä vaille kaikki avauskokoonpanossa, ja teki kolme maalia Ajaxin voittaessa jälleen mestaruuden. Hänet valittiin Eredivisien vuoden nuoreksi pelaajaksi. Alankomaiden cupissa hän pelasi neljä ottelua mukaan lukien tappiollinen finaali. Mestarien liigassa hän pelasi kahdeksan ottelua, joista kuusi avauskokoonpanossa. Kaudella 2022–2023 hän oli avauskokoonpanossa Ajaxin kaikissa 34 Eredivisien ottelussa, ja teki kaksi maalia. Hän oli avauskokoonpanossa myös Ajaxin kaikissa kuudessa Mestarien liigan ja molemmissa Eurooppa-liigan otteluissa. Alankomaiden cupissa hän pelasi neljä ottelua, myös tappiollisen finaalin.
Timber siirtyi Englannin Valioliigan Arenaliin 40 miljoonan euron siirtosummalla kesällä 2023. Hän voitti heti FA Community Shieldin. Valioliigan avauskierroksella hän sai polveensa ristisidevamman, joka piti hänet sivussa kentiltä lähes koko kauden. Hän pelasi seuraavan valioliigaottelunsa vasta sarjan päätöskierroksella.
Timber on pelannut useissa Alankomaiden nuorisomaajoukkueissa. Hän voitti alle 17-vuotiaiden Euroopan-mestaruuden vuonna 2018. Hän teki loppuottelussa Italiaa vastaan ensimmäisen joukkueensa kahdesta varsinaisen peliajan maalista ja onnistui myös mestaruuden ratkaisseessa rangaistuspotkukilpailussa joukkueensa kolmantena laukojana.
Timber pelasi Alankomaiden A-maajoukkueessa ensimmäisen kerran kesäkuussa 2021 ystävyysotteluissa Skotlantia ja Georgiaa vastaan. Hänet valittiin Alankomaiden kesän 2021 EM-kisamiehistöön. Hän pelasi EM-lopputurnauksen alkulohkossa ensimmäisen ottelun Ukrainaa vastaan avauskokoonpanossa ja kolmannesta ottelusta Pohjois-Makedoniaa vastaan toisen puoliajan. Neljännesvälieräottelussa Tšekkiä vastaan hän pelasi viimeiset yhdeksän minuuttia. MM-kilpailuissa 2022 hän oli ensimmäisen ottelun vaihdossa mutta pelasi lopuissa neljässä ottelussa täyden peliajan. Hän on elokuun 2023 puoliväliin mennessä pelannut kaikkiaan 15 A-maaottelua, joissa hän on 13 kertaa ollut avauskokoonpanossa.
John Carpenter

| John Carpenter |
| --- | --- |
 John Carpenter vuonna 2010.
Henkilötiedot
Koko nimi:  John Howard Carpenter
Syntynyt: 16. tammikuuta 1948 (ikä 76) Carthage, New York, Yhdysvallat
Ammatti:  elokuvaohjaaja, elokuvakäsikirjoittaja, elokuvatuottaja, säveltäjä, näyttelijä
Puoliso:  Adrienne Barbeau (1979–1984) Sandy King (1990–)
Ohjaaja
Aktiivisena:  1962–
Tunnetuimmat ohjaukset:  Hyökkäys poliisiasemalle Halloween – naamioiden yö The Thing – ”se” jostakin Pako New Yorkista Pako L.A:sta Pahan kehä
 Nimikirjoitus
Aiheesta muualla
www.theofficialjohncarpenter.com
IMDb
Elonet
John Howard Carpenter (s. 16. tammikuuta 1948 Carthage, New York) on yhdysvaltalainen elokuvaohjaaja, elokuvakäsikirjoittaja, elokuvatuottaja, säveltäjä ja näyttelijä.
Carpenterin ensimmäinen pitkä elokuva on Dan O’Bannonin kanssa käsikirjoitettu scifikomedia Pimeä tähti (1974). Seuraava elokuva Hyökkäys poliisiasemalle (1976) on pienellä budjetilla tehty jännityselokuva, josta tuli suuri menestys. Myös pienellä budjetilla tehty Halloween – naamioiden yö (1978) oli jättimenestys; se loi slasher-genren ja sai lukuisia jäljittelijöitä. Kummitustarina Usva (1980) ja scifiseikkailu Pako New Yorkista (1981) saivat kulttisuosion ja hyvän vastaanoton kriitikoilta.
Carpenterin seuraava elokuva The Thing – ”se” jostakin (1982) julkaistiin samaan aikaan kuin E.T. – The Extra Terrestrial, eikä Carpenterin synkkä ja väkivaltainen tarina pahasta avaruusoliosta saanut kovasti suosiota. Se on kuitenkin saanut ajan myötä enemmän tunnustusta.
Carpenterin elokuva Säpinää Chinatownissa (1986) on suuren budjetin toimintaseikkailu, joka kuitenkin menestyi surkeasti, mutta kuten monet muutkin hänen elokuvansa on saanut ajan myötä kulttisuosion.
Tämän jälkeen Carpenter palasi pienen budjetin elokuvien pariin ohjaten muun muassa elokuvat Pimeyden valtias (1987) ja Pahan kehä (1988). Carpenter ei kuitenkaan enää saavuttanut uransa alkuaikojen menestystä. Hänen myöhemmät elokuvansa, kuten Pako L.A:sta (1996), John Carpenterin vampyyrit (1998)  ja Ghosts of Mars (2001) ovat saaneet huonon vastaanoton ja menestyneet kehnosti.
Carpenter on 2000-luvulla tuottanut uudelleenfilmatisoinnin Usva-elokuvastaan ja ohjannut ”Cigarette Burns” -nimisen jakson Masters of Horror -televisiosarjaan.
John Carpenter on julkaissut myös musiikkialbumi Lost Themesin vuonna 2015.
Filmografia

Captain Voyeur (1969), lyhytelokuva
The Resurrection of Broncho Billy (1970), lyhytelokuva
Pimeä tähti (Dark Star, 1974)
Hyökkäys poliisiasemalle (Assault on Precinct 13, 1976)
Halloween – naamioiden yö (Halloween, 1978)
Vainoavat silmät (Someone’s Watching Me!, televisioelokuva, 1978)
Elvis (televisioelokuva, 1979)
Usva (The Fog, 1980)
Pako New Yorkista (Escape from New York, 1981)
The Thing – ”se” jostakin (John Carpenter’s The Thing, 1982), uudelleenfilmatisointi elokuvasta ’Se’ toisesta maailmasta
Christine – tappaja-auto (Christine, 1983)
Starman (1984)
Säpinää Chinatownissa (Big Trouble in Little China, 1986)
Pimeyden valtias (Prince of Darkness, 1987)
Pahan kehä (They Live, 1988)
Näkymättömän miehen muistelmat (Memoirs of an Invisible Man, 1992)
Hulluuden syövereissä (In the Mouth of Madness, 1995)
Kirottujen kaupunki (Village of the Damned, 1995)
Pako L.A:sta (Escape from L.A., 1996)
John Carpenterin vampyyrit (Vampires, 1998)
Ghosts of Mars (2001)
The Ward (2010)
Aiheesta muualla

Kuvia tai muita tiedostoja aiheesta John Carpenter Wikimedia Commonsissa
Virallinen kotisivu
John Carpenter Internet Movie Databasessa. (englanniksi)
Filmreference.com: John Carpenter (englanniksi)
Joseph E. Howard

Joseph E. Howard
Joseph Edgar ”Joe” Howard (12. helmikuuta 1878 New York – 19. toukokuuta 1961 Chicago) oli yhdysvaltalainen Broadway-lauluntekijä, käsikirjoittaja, näyttelijä, laulaja ja vaudeville-esiintyjä.
Howard esiintyi ensimmäisen kerran vaudevillessa 11-vuotiaana. Hän lauloi St. Louisissa kapakoissa ja työskenteli lehdenjakajana, ja muutti myöhemmin Chicagoon ja sitten New Yorkiin. Hänen ensimmäinen menestynyt kappaleensa oli vuonna 1899 julkaistu ”Hello Ma Baby”. Vuodet 1905–1915 olivat Howardin uran aktiivisinta aikaa ja hän sävelsi ja esitti Chicagossa lukuisia hittejä. Tunnetuimmaksi hänen sävellyksistään on tullut The Prince of To-Night -näytelmässä esitetty ”I Wonder Who’s Kissing Her Now”.
Toisen maailmansodan aikana Howardin ura lähti uuteen nousuun, kun hän esiintyi Beatrice Kayn kanssa suositussa 1890-lukua muistelevassa radio-ohjelmassa. Hän esiintyi urallaan yökerhoissa, teatterissa, radiossa ja televisiossa. Vuonna 1947 tehtiin Howardin elämään perustuva elokuva Ken häntä nyt suutelee?.
Joe Howard julkaisi vuonna 1956 omaelämäkertansa Gay Nineties Troubadour.
Howard kuoli vuonna 1961 Chicagossa. Hänet valittiin postuumisti Songwriters Hall of Fameen vuonna 1970.
Broadway-näytelmät

1906: The District Leader (sävellys, sanoitus, käsikirjoitus, lavastus; näytteli sivuosaa)
1907: The Land of Nod and The Song Birds (sävellys; näytteli sivuosaa)
1907: The Time, the Place and the Girl (sävellys)
1908: The Flower of the Ranch (sävellys, sanoitus, käsikirjoitus, lavastus, tuotanto; näytteli pääosaa)
1908: The Girl Question (sävellys)
1909: Stubborn Cinderella (sävellys)
1909: The Goddess of Liberty (sävellys, tuotanto)
1927: Show Boat (sävellys ja sanoitus kappaleeseen ”Goodbye, My Lady Love”)
Lähde: Internet Broadway Database.
Kirjallisuutta

Howard, Joseph Edgar: Gay Nineties Troubadour: Autobiography of Joe Howard.  Joe Howard Music House, 1956.  (englanniksi)
Joulukuusivirus

Joulukuusivirus on sähköpostin kautta leviävä ohjelmistopätkä. Se ilmestyi yllättäen IBM:n näyttöruuduille vuonna 1987. Näytölle ilmestyi sähköpostin mukana skriptinpätkä, joka sisälsi kuvan joulukuusesta ja ohessa teksti: "Käynnistä tämä ja nauti. Kirjoita vain joulu." Kun käyttäjä kirjoitti sen, virus levisi toiseen tietokoneeseen.
Muutamassa tunnissa virus oli levinnyt IBM:n toimistoihin Saksaan, Japaniin ja Italiaan. Virus jumitti IBM:n työt muutamaksi tunniksi, mutta ei saanut aikaan sen suurempaa vahinkoa.
Juho Jokinen (punapäällikkö)

Juho Jokinen perheineen, 1917
Juho Efraim Juhonpoika Jokinen (23. helmikuuta 1878 – 5. toukokuuta 1918) oli tamperelainen punakaartin komppanian- ja pataljoonanpäällikkö. Ammatiltaan hän oli työmies. Hän osallistui Tampereen taisteluihin, joiden jälkeen hän jäi valkoisten vangiksi. Hänet tuomittiin Tampereella valkoisten sotaoikeudessa kuolemaan ja ammuttiin Kalevankankaan vankileirissä.
Juho Jalkanen

Juho Jalkanen (3. helmikuuta 1857 Suonenjoki – 21. elokuuta 1914 Viipurin maalaiskunta) oli suomalainen maanviljelijä, liikemies ja valtiopäivämies.
Juho Jalkasen vanhemmat olivat saman niminen isä ja Fredrika Varis ja puoliso Anna Maria Jalkanen. Rehtori, historiantutkija K. J. Jalkanen oli hänen veljensä. Jalkanen omisti aiemmin Anttolan hovin ja useita liikeyrityksiä, mutta muutti sitten maanviljelijäksi Viipurin maalaiskuntaan. Hän oli talonpoikaissäädyssä Mikkelin tuomiokunnan edustaja valtiopäivillä  1897. Valtiopäivillä Jalkanen oli yleisen anomusvaliokunnan ja säädyn yksityisen kielianomusvaliokunnan jäsen. Hän myös osallistui muiden säätynsä edustajien kanssa useisiin anomuksiin. Hän kuului vuoden 1899 suureen lähetystöön edustaen Anttolan kuntaa ja valtakirjalla Mikkelin kaupunkia.
Joyride

| Joyride Roxette |
| --- | --- | --- |

Studioalbumin tiedot
 Julkaistu: 28. maaliskuuta 1991
 Tuottaja(t): Clarence Öfwerman
 Tyylilaji: pop
 Kesto: 59.02
 Levy-yhtiö: EMI
Roxetten muut julkaisut
| Look Sharp! 1988 | Joyride 1991 | Tourism 1992 |
Singlet albumilta Joyride
 ”Joyride” Julkaistu: 27. helmikuuta 1991  ”Fading Like a Flower (Every Time You Leave)” Julkaistu: 17. huhtikuuta 1991  ”The Big L.” Julkaistu: 28. elokuuta 1991  ”Spending My Time” Julkaistu: 21. marraskuuta 1991  ”Church of Your Heart” Julkaistu: 24. helmikuuta 1992
Joyride on ruotsalaisen pop-yhtye Roxetten kolmas albumi. Se julkaistiin 28. maaliskuuta 1991.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Joyride | 4.24 |  |  |  |  |  |  |  |
| 2. | Hotblooded | 3.18 |  |  |  |  |  |  |  |
| 3. | Fading Like a Flower (Every Time You Leave) | 3.52 |  |  |  |  |  |  |  |
| 4. | Knockin’ on Every Door | 3.56 |  |  |  |  |  |  |  |
| 5. | Spending My Time | 4.36 |  |  |  |  |  |  |  |
| 6. | I Remember You | 3.54 |  |  |  |  |  |  |  |
| 7. | Watercolours in the Rain | 3.40 |  |  |  |  |  |  |  |
| 8. | The Big L. | 4.26 |  |  |  |  |  |  |  |
| 9. | Soul Deep | 3.34 |  |  |  |  |  |  |  |
| 10. | (Do You Get) Excited | 4.16 |  |  |  |  |  |  |  |
| 11. | Church of Your Heart | 3.16 |  |  |  |  |  |  |  |
| 12. | Small Talk | 3.53 |  |  |  |  |  |  |  |
| 13. | Physical Fascination | 3.27 |  |  |  |  |  |  |  |
| 14. | Things Will Never Be the Same | 4.26 |  |  |  |  |  |  |  |
| 15. | Perfect Day | 4.05 |  |  |  |  |  |  |  |
Aiheesta muualla

Joyride Discogsissa. (englanniksi)
Jussi Kujala

Jussi Kujala voi viitata
jalkapalloilija Jussi Kujalaan
kansanedustaja Juho Ernst (Jussi) Kujalaan.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jussi Kujala”, voi hakea sivunnimihaulla, laajalla sivunnimihaulla tai tekstihaulla.
Jussi Kosonen

Jussi Kosonen soittaa pasuunasooloa Ilmavoimien Big Bandin konsertissa Jyväskylässä huhtikuussa 2016
Jussi Ilmari Kosonen (s. 1981) on jyväskyläläinen muusikko, joka toimii soittaja-aliupseerina, pasunistina ja äänenjohtajana Ilmavoimien soittokunnassa Tikkakoskella. Palvelusarvoltaan Kosonen on vääpeli.
Kosonen on esiintynyt myös muun muassa UMOn, Lappeenranta Big Bandin, Boston Promenaden, Jyväskylä Big Bandin ja Finnish Junior All Stars Big Bandin riveissä. Kosonen on toiminut Suomen big band -yhdistyksen hallituksen jäsenenä.
Kososen säveltämä kappale Gran Turismo valittiin Esko Linnavalli -kilpailussa yleisön suosikiksi 2009. Kosonen tuli kolmanneksi SBBY:n fanfaarisävellyskilpailussa 2018.
Jussi Kosonen on Lauri Kososen poika ja Tatu Kososen veli.
Juho Jormakka

Juho Jormakka (15. kesäkuuta 1862 – 6. syyskuuta 1932 Sortavalan maalaiskunta) oli suomalainen talousjohtaja, maanviljelijä ja valtiopäivämies.
Maanviljelijä  Juho Jormakka oli Sortavalan maalaiskunnassa laajasti tunnettu kunnallismies ja herastuomari. Hän oli talonpoikaissäädyssä Salmin tuomiokunnan edustaja valtiopäivillä  1905–1906.
Juho Jouppi

| Juho Jouppi> Seinäjoen kauppalanvaltuuston puheenjohtaja |
| --- | --- |
 1919–1920, 1923,1926, 1929–1931  
Seinäjoen maalaiskunnan kunnanvaltuuston puheenjohtaja
 1929–1931  
Henkilötiedot
Syntynyt: 13. helmikuuta 1870 Seinäjoki
Kuollut: 16. marraskuuta 1932 (62 vuotta) Seinäjoki
Ammatti:  Maanviljelijä, pankinjohtaja
Arvonimi: Talousneuvos
Tiedot
Puolue:  Kansallinen Kokoomus
Juho Juhonpoika Jouppi (13. helmikuuta 1870 Seinäjoki – 16. marraskuuta 1932 Seinäjoki) oli Seinäjokelainen kunnallismies ja Talousneuvos. Hän toimi Seinäjoen kunnallsikokouksen puheenjohtaja 1902–1917, Seinäjoen kauppalanvaltuuston puheenjohtajana 1919–1920, 1923–1926, 1929–1931 sekä Seinäjoen maalaiskunnan kunnanvaltuuston ensimmäisenä puheenjohtaja 1929–1931.
Justus ǁGaroëb

ǁGaroëb vuonna 2016.
Justus ǁGaroëb (s. 16. joulukuuta 1942 Omaruru, Erongon alue) on namibialainen heimopäällikkö ja poliitikko. Hänestä tuli damaroiden etnisen ryhmän päällikkö vuonna 1982. Hän perusti Yhdistyneen demokraattisen rintaman (United Democratic Front, UDF) vuonna 1989. ǁGaroëb tunnettiin Etelä-Afrikan hallinnon sitkeänä vastustajana; hän johti Namibian kansallinen rintama (Namibia National Front) -oppositiopuoluetta 1970-luvun lopulla.
Vuonna 1982 ǁGaroëb nousi damaroiden korkeimmaksi päälliköksi ja virkaatekeväksi kuninkaaksi. Vuonna 1994 hänestä tuli kuningas. ǁGaroëb on toiminut UDF:n puheenjohtajana vuodesta 1989. Heti maansa itsenäistyttyä hän toimi UDF:n edustajana perustuslakikokouksessa, joka oli toiminnassa marraskuusta 1989 maaliskuuhun 1990. Vuodesta 1990 hän on ollut kansanedustajana kansalliskokouksessa (National Assembly), joka on Namibian parlamentin alahuone.
Justus ǁGaroëb on ollut kolmesti ehdolla Namibian presidentiksi. Vuoden 1999 vaalissa hän sijoittui neljänneksi saatuaan 3,02 prosenttia äänistä. Vuonna 2004 hän oli 3,83 prosentin ääniosuudellaan viides ja vuonna 2009 2,37 prosentin ääniosuudella samoin viides. Kunenen alueella hän sai 22,5 prosenttia äänistä sekä Khorixasin ja Sesfonteinin vaalipiireissä eniten ääniä kaikista ehdokkaista.
Jousiammunta kesäolympialaisissa 1996

Vuoden 1996 kesäolympialaisten jousiammunta järjestettiin 28. heinäkuuta – 2. elokuuta 1996 Stone Mountainilla, Atlantan lähistöllä. Tämä oli yhdestoista kerta kun laji oli mukana olympialaisten ohjelmassa. Mukana oli 128 osanottajaa 41 eri maasta. Osanottajista miehiä oli 64 ja naisia 64. Tapahtumia oli neljä.
Mitalistit > Miehet

| 0 | 1 | 2 | 3 |
| --- | --- | --- | --- |
| Kilpailu | Kultaa | Hopeaa | Pronssia |
| Miesten yksilökilpailu |  Justin Huish |  Magnus Petersson |  Oh Kyo-Moon |
| Miesten joukkuekilpailu |  Yhdysvallat: Justin Huish Butch Johnson Rod White |  Etelä-Korea: Jang Yong-Ho Kim Bo-Ram Oh Kyo-Moon |  Italia: Matteo Bisiani Michele Frangilli Andrea Parenti |